กินยาคุมแบบ21ค่ะ ตอนนี้กินยาหมดแผงแล้ว เว้น7วันเพื่อรอประจำเดือนมา แต่ประจำเดือนไม่มาค่ะ วันนี้วันที่9แล้ว เริ่มยาแผงใหม่แล้วค่ะ ควรกินต่อหรือหยุดรอให้ประจำเดือนมาก่อนดีค่ะ? กังวลมากเลยค่ะจะเสี่ยงตั้งครรภ์ไหมคะ แต่วันนี้รู้สึกปวดท้องน้อยเล็กน้อย ไม่มาแล้วก็หาย แต่ประจำเดือนก็ยังไม่มาค่ะ ระหว่างช่วงรอประจำเดือนมาใน7วันนั้น มีอาการเคลียดจากเรื่องส่วนตัว และทานอาหารได้น้อยมากๆเลยค่ะ น้ำหนักก็ลดลง
สวัสดีค่ะ การใช้ยาคุมแบบแผงรายเดือนจำนวน 21 เม็ดนั้น เป็นการคุมกำเนิดที่มีประสิทธิภาพสูงมากประมาณ 95-99% หากได้เริ่มช้ยาอย่างถูกต้อง เริ่มภายใน 5 วันแรกของประจำเดือน และกินต่อเนื่องติดต่อกันทุกวันจนยาหมดแผงโดยในช่วงที่เว้นยา 7 วันนั้น เป็นช่วงที่ควรจะมีประจำเดือนมา หากประจำเดือนไม่มา ควรซื้อชุดตรวจครรภ์ทางปัสสาวะมายืนยันเองได้เบื้องต้น ให้ผลบวกได้ตั้งแต่ 10-14 วันหลังปฏิสนธิ หากไม่ตั้งครรภ์ สามารถเริ่มยาแผงใหม่ต่อไปได้เลยเมื่อเว้นยาครบ 7 วันแล้ว โดยไม่ต้องรอให้ประจำเดือนมาหากไม่สบายใจ ไม่แน่ใจ อาจไปยืนยันผลที่รพ.อีกครั้ง โดยการใช้ยาคุมอาจทำให้ผนังมดลูกบางลงทำให้ประจำเดือนมาน้อยหรือไม่มาได้ หรืออาจมีสาเหตุอื่นๆเช่นความผิดปกติของมดลูกหรือรังไข่ร่วมด้วย ส่วนเรื่องความเครียด น้ำหนักเปลี่ยนแปลงมีผลได้บ้างเช่นกัน แต่ควรตรวจดูการตั้งครรภ์ให้แน่ใจก่อนว่าไม่มีค่ะ